Эйигин көрөбүн мин дэҥҥэ,

Бэрт кылгас, бэрт быстах түгэҥҥэ.

Ол аайы санааҕа түһэбин,

Соҕотох сылдьаргын истэммин.

Хайдаҕый, бу тоҕо манныгый,

Хаарыаннаах кэрэни, талбаны

Уолаттар көрбөттөр, билбэттэр?

Эйиэхэ бу тиийэн кэлбэттэр?

Ама, эн биир уолан сүрэҕин

Абылаан дьоллообот кыыскын дуо?

Ама, эн тэтэрэр имнээҕи

Итиппэт, умаппат кыыскын дуо?

Чэ, кэбис ырыта барбаппын,

Көрөбүн кэрэҕин, талбаҕын.

Харыстыаҥ уьу дуо, дьэ, ону?

Хаҕыс тыал, устар күн, дьыл-хонук…

**Соҕотохсуйуу**

Соҕотоҕун олоробун

Соҕотох киһи кыһалҕатынан,

Соҕотох киһи түбүгүн

Санныбар сүгэммин!

Миэхэ ким да сылдьыбат

Миэхэ ким да кэлбэт.

Бэйэм бэйэбэр,

Бэйэм бэйэбэр?..

Ааста, үс хаар уулунна,

Ааста, үс сайын кэлиитэ,

Ааста үс күһүннээх кыһын –

Ааста, ааста барыта!..

Олоробун, олоробун,

Ол эрэн олоробун!

Тулуйабын, тулуйабын.

Ол эрэн тулуйабын!

**Ураанньыктаах до5орум**

Ураанньыктаах доҕорум,

Ураанньык диэн ытым,

Умнуллубат бэлиэни,

Умнубаттык хаалларда…

Ураанньыгым, доҕорум,

Мэлдьи миигин маныыра,

Дьиэтин таһын куруутун

Кэлэ-бара кэтиирэ.

Хаста-хаста, Ураанньыгым,

Алдьархайтан быыьаатыҥ?

Хаста-хаста, Ураанньык,

Кыьал5абын туорастыц?

Ханна-туохха барарбар

Ураанньыгым мэлдьи баар.

Кимниин-туохтуун киирсэрбэр

Ураанньыгым мэлдьи баар.

Тиһэх күнүн иннинэ,

Дьиэтин, миигин көмускээн,

Хабыр киирсии түмүгэр

Дьоҥҥо иэскэ киирбиппит!

Ураанньыкпын көмпүтүм

Дьиэбит таһын буоругар.

Мэлдьи көрө сылдьарбар,

Куруук өйдүү сылдьарбар.

\*\*\*

Сиргэ кэлбит барыта

Айылҕаттан аналлаах.

Сиргэ кэлбит барыта

Сири симиир аналлаах.

Сиэри-туому тутуьан

Ситимнэһэн иһиэххэ.

Олох сиэрин кэспэккэ

Олоруохха, бар дьонум.

Олох, олоҕу олоруу,

Манан дьыала буолбатах.

Олох сыалын ситиьии

Бэтэрээнэн буолбатах.

\*\*\*

**Лэппиэскэ**

Хаҕыс тымныы күннэргэ

Санаан кэлэҕин дьонноргун

Сатамматах лэппиэскэ

Санатара элбэҕи.

Сатаабакка сигэнэн

Саараабаппыт биьиги,

Сатамматын-сатаннын

Оҥоробут мэлдьитин.

Сылдьан ааһар дьоннорго

Сыҥа буолбут аьылык

Син биир остуол үрдүгэр

Сыппытынан хаалара.

Кэлбит кэмтэн ылата

Отут хонук ааспыта,

Сатамматах лэппиэскэ

Икки куулу мэлиттэ.

\*\*\*

Истиҥник сүрэхпэр хаалбыта

Ол дьоллоох көрсүһүү түгэнэ.

Бэс ыйын бүтэһик күннэрин,

Ама, мин умнуом дуо билигин?

Ахсынньы бүтэһик күнүгэр,

Саҥа дьыл үөрүүтүн кэмигэр

Соһуччу көрсүһүү түгэнин

Бу баардыы өйдүүбүн билигин.

Ааспыттар ол кэмнэр тэйиччи,

Ахтарга, саныырга ыраахтар.

Ол эрэн хаалбыттар истиҥник

Мин баарым тухары сүрэхпэр.

\*\*\*

Күн сиригэр төрөөммүн

Олоҕу олоруом дии саныыбын.

Олоххо арааска түбэһэн,

Сороҕор улахан санааҕа түһэбин.

Санаалар, санаалар, киһини

Араастан арааска тиэрдэҕит.

Ол онтон хомойон сороҕор

Бас баттах барыахпын саныыбын.

Санаабын сороҕор тутабын

Биир кэмнээх үөрүүттэн сылтааммын,

Оччоҕо ол кэмнээх үөрүүбүн

Үрдүктэн үрдүккэ тутабын.

\*\*\*

Төбөнү ытыйар санааны

Төһө өр кистээммин сылдьыамый?

Дууһаны долгутар тыллары

Көҥүлгэ ыыппакка буолуомуй?

Көрүөхтэн кэрэни, дьиктини

Күлүккэ тэцниэххэ сатаммат.

Тапталтан, кэрэттэн дьиктини

Тэҥниэххэ сатаммат атыцца.

Соҕотох буолартан тэһииркээн

Суохтуубун куруутун эйигин,

Кэлиэхтээх кэмнэри бэриэттээн

Кэтэһэ күннэри барыыбын.